
Parlamentul  României

Camera  Deputaților

Comisia pentru industrii și servicii






                 București, 12.10.2020
                   Nr.4c-3/352/2020
AVIZ
asupra proiectului de Lege pentru aprobarea Ordonanței de urgență a Guvernului nr.94/2020 privind unele măsuri pentru finanțarea din fonduri europene a unor programe naționale


În conformitate cu prevederile art.94 și 115 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru buget, finanțe și bănci, care este sesizată în fond, cu proiectul de Lege pentru aprobarea Ordonanței de urgență a Guvernului nr.94/2020 privind unele măsuri pentru finanțarea din fonduri europene a unor programe naționale, transmis cu adresa nr. P.L.x. 424/2020 din 7 iulie 2020, înregistrat la comisie sub nr.4c-3/352/2020 din 8 iulie 2020.



Consiliul Legislativ, cu avizul nr.546/9.06.2020, avizează favorabil proiectul de ordonanță de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în ședința din 30 iunie 2020.



Proiectul de lege are ca obiect reglementarea cadrului general privind aprobarea şi includerea la finanţare din fonduri europene a programelor naţionale din anumite domenii. Acoperirea eventualelor depăşiri ale limitelor maxime care pot fi suportate din alocările programelor operaţionale prin mecanismul legal de supracontractare, ca urmare a includerii la finanţare a unor Programe Naţionale, se asigură din bugetul de stat, prin bugetul ordonatorului principal de credite din care face parte programul operaţional, dacă programele naţionale nu pot fi incluse la finanţare din fonduri externe nerambursabile în perioada de programare 2021-2027.
Examinarea proiectului de lege a avut loc în ședința on-line a comisiei din 12 octombrie 2020.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexa care face parte integrantă din prezentul aviz.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările  ulterioare, Camera Deputaților este Cameră decizională.

PREȘEDINTE,

Sorin-Ioan Bumb
Consilier parlamentar, Patricia-Isabela Robe
Anexă

A M E N D A M E N T E    A D M I S E

	Nr.

crt.
	Text OuG nr.94/2020
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	Articol unic. – Se aprobă Ordonanța de urgență a Guvernului nr.94 din 4 iunie 2020 privind unele măsuri pentru finanţarea din fonduri europene a unor programe naţionale, publicată în Monitorul Oficial al României, Partea I, nr.496 din 11 iunie 2020, cu următoarea completare:


	Articol unic. – Se aprobă Ordonanța de urgență a Guvernului nr.94 din 4 iunie 2020 privind unele măsuri pentru finanțarea din fonduri europene a unor programe naţionale, publicată în Monitorul Oficial al României, Partea I, nr.496 din 11 iunie 2020.

	Conform normelor de tehnică legislativă.

	2.
	Art.1. - Prezenta ordonanţă de urgenţă reglementează cadrul general privind aprobarea finanţării din fonduri europene a programelor naţionale aferente următoarelor domenii:
a) integrare pe piaţa muncii a categoriilor sociale considerate prioritare la nivel naţional;
b) susţinerea antreprenoriatului, a structurilor de economie socială şi a altor iniţiative ale mediului de afaceri;
c) digitalizarea activităţilor desfăşurate de mediul de afaceri, inclusiv dezvoltarea de competenţe digitale ale forţei de muncă;
	- La articolul 1, după litera f) se introduc două noi litere, lit.g) și h), cu următorul cuprins:


	Se elimină.

	4. 
	d) măsuri active de ocupare a forţei de muncă;
e) măsuri active pentru dezvoltarea serviciilor de asistenţă comunitară pentru persoanele vârstnice;
f) investiţii în domeniul cercetării, dezvoltării şi inovării.

	„g) susținerea dezvoltării sistemului de educație prin învățare online;

h) măsuri active și investiții în domeniul tineret și sport.”

